Skildery van Picasso se minnares haal $41,5 miljoen‘n Skildery wat Picasso in 1932 van sy geliefde geskilder het, ‘Nature morte aux tulipes’ (stillewe van die tulpe) is in New York vir meer as $40 miljoen deur Sotheby’s opgeveil. Altesaam nege van Picasso se werke is by die veiling van die hand gesit, en het $163 miljoen opgelewer, effens minder as die verwagte $170 miljoen. Picasso het die blonde Marie-Therese Walter in 1927 ontmoet, en ‘n verhouding met haar aangeknoop terwyl hy nog met Olga Khokhlova getroud was.